Quidam miles, nomine Letbaldus, post multas calumpnias finivit et dimisit Deo et fratribus hujus loci quandam silvam vocatam Bornet, cum terra pertinente, omnemque usuariam pascuarum, sicut modo habent et tenent homines Sancti, e(t) tempore Jodceranni patris ejus et comitis Teudbaldi tenuerunt. Simili modo laudavit quandam terram sitam ad Sanctum Lucianum, quam Jodcerannus tenebat de eo, et Jodcerannus dederat ad locum Sancti. Itemque dimisit et finivit omnem querelam quam faciebat de quibusdam, tam de viris quam de mulieribus, qui exierant de terra Sanctæ Mariæ et Sancti Filiberti; et insuper omnes servos et ancillas, sint ubique, extra fabrum unum qui ab eo recesserat. Hæc omnia supradicta laudavit uxor ejus et filius ejus Letbaldus. Testes fuerunt Jodcerannus de Coperia, Hugo de Ozola, Richardus præpositus. Accepit pro hoc unam mulam, et uxor ejus et filius XXX. solidos.